57. ΠΡΟΕΔΡΙΚΟ ΔΙΑΤΑΓΜΑ υπ’ αριθ.404 της 28 Σεπτ./5 Οκτ. 1987 (ΦΕΚ Α΄ 179) Πόροι του Φεστιβάλ Ελληνικού Κινηματογράφου και τρόπος διαχείρισης. Έχοντας υπόψη: 1.Τις διατάξεις του άρθρ. 31 του Νόμ. 1597/86 “Προστασία και ανάπτυξη της κινηματογραφικής τέχνης, ενίσχυση της ελληνικής κινηματογραφίας και άλλες διατάξεις” (ΦΕΚ 68/Α/86). 2.Τις διατάξεις του άρθρ. 23 του Νόμ. 1558/1985 “Κυβέρνηση και Κυβερνητικά όργανα” (ΦΕΚ 137/Α/85). 3.Τις διατάξεις του από 20.1.1932 Δ/τος “περί διαχειρίσεως Νομικών προσώπων υπό της Τραπέζης της Ελλάδος” (ΦΕΚ 21/Α/1932). 4.Την αριθ. 2389/13.2.87 απόφαση του Πρωθυπουργού και του Υπουργού Οικονομικών “ανάθεση αρμοδιοτήτων στον Υφυπουργό Οικονομικών” (ΦΕΚ 81/Β/1987). (Αντί για τη σελ. 244,71089(γ) Σελ. 244,71089(δ) Τεύχος 1409 Σελ. 23 Κινηματογραφική Βιομηχανία 13.Ε.δ.52-57 5.Την 475/1987 γνωμοδότηση του Συμβουλίου της Επικρατείας μετά από πρόταση της Υπουργού Πολιτισμού και του Υφυπουργού Οικονομικών, αποφασίζουμε: Πόροι του Φεστιβάλ Ελληνικού Κινηματογράφου (ΦΕΚ) Άρθρ.1.-Οι πόροι του Φεστιβάλ Ελληνικού Κινηματογράφου διακρίνονται σε τακτικούς και εκτάκτους. 1.Οι Τακτικοί πόροι προέρχονται: α)Από ετήσιες επιχορηγήσεις του ΥΠ.ΠΟ., που καθορίζονται από τον προϋπολογισμό του ΥΠ.ΠΟ. β)Από τα έσοδα από εκδηλώσεις και εκδόσεις του Φεστιβάλ. 2.Οι έκτακτοι πόροι προέρχονται: α)Από επιχορηγήσεις του Δημοσίου Τομέα όπως αυτός οριοθετείται στο άρθρ. 1 παρ. 6 του Νόμ. 1256/1982 (ΦΕΚ 65/Α) καθώς και κάθε έσοδο που παρέχεται από ελευθεριότητα. β)Από οικονομικές ενισχύσεις προερχόμενες από το Κοινωνικό Ταμείο της Ε.Ο.Κ., την ΟΥΝΕΣΚΟ και άλλους Διεθνείς Οργανισμούς και Ιδρύματα καθώς και το Συμβούλιο της Ευρώπης. Τρόπος διαχείρισης των πόρων Άρθρ.2.-α)Οι έκτακτοι πόροι χρησιμοποιούνται σύμφωνα με τους όρους του χορηγού. Εάν η οικονομική ενίσχυση ή δωρεά δεν δίδεται για το συγκεκριμένο σκοπό, ο Διευθυντής του Φεστιβάλ Ελληνικού Κινηματογράφου χρησιμοποιεί αυτή ανάλογα με τις ανάγκες του Φεστιβάλ και σύμφωνα με τις διατάξεις που ισχύουν. Η αποδοχή δωρεών που προέρχονται από πηγές που αναφέρονται στην περίπτ. 2α του άρθρ. 1, γίνεται σύμφωνα με την κείμενη νομοθεσία. Με απόφαση της Εκτελεστικής Επιτροπής του Φεστιβάλ Ελληνικού Κινηματογράφου καθορίζονται οι τιμές εισιτηρίων για τις εκδηλώσεις και οι τιμές πωλήσεως των εκδόσεων του Φεστιβάλ Ελληνικού Κινηματογράφου. β)Όλοι οι πόροι τακτικοί και έκτακτοι κατατίθενται σε ειδικό λογαριασμό της Τράπεζας της Ελλάδας επ’ ονόματι του Φεστιβάλ Ελληνικού Κινηματογράφου η δε ανάληψή τους γίνεται δια της υπογραφής του Διευθυντού ή του νόμιμου αναπληρωτή του. γ)Οι δαπάνες του Φεστιβάλ Ελληνικού Κινηματογράφου διακρίνονται σε δύο κατηγορίες: γ1)Δαπάνες που προορίζονται για να καλύψουν τις εκδηλώσεις του Φεστιβάλ Ελληνικού Κινηματογράφου. Σελ. 244,71090(δ) Τεύχος 1409 Σελ. 24 γ2)Δαπάνες που προορίζονται για τα πάγια και λειτουργικά έξοδα των αναγκαίων εγκαταστάσεων υποδομής, αμοιβές προσωπικού και των μελών της Γραμματείας. δ)Όλες οι δαπάνες του Φεστιβάλ Ελληνικού Κινηματογράφου εγκρίνονται από την Οργανωτική Επιτροπή. Οι δαπάνες της περίπτ. γ-2 και μέχρι ποσού που καθορίζεται με απόφαση του Υπουργού Πολιτισμού εγκρίνονται από το Διευθυντή του Φεστιβάλ Ελληνικού Κινηματογράφου. Όλες οι πληρωμές γίνονται με χρηματικό ένταλμα που υπογράφεται από το Διευθυντή του Φεστιβάλ Ελληνικού Κινηματογράφου ή το νόμιμο αναπληρωτή του, σύμφωνα με τις διατάξεις του Ν.Δ.754/1970. Οι εισπράξεις και πληρωμές γίνονται με βάση τα νόμιμα παραστατικά στοιχεία. Για πληρωμές μέχρι ποσού που θα καθορίζεται με απόφαση του Υπουργού Πολιτισμού και εφόσον ο δικαιούχος δεν υποχρεούται εκ του νόμου σε έκδοση των νομίμων παραστατικών στοιχείων, εκδίδεται τριπλότυπη απόδειξη από το Διευθυντή του Φεστιβάλ Ελληνικού Κινηματογράφου. ε)Στη Γραμματεία τηρούνται δύο βιβλία, στο ένα αναγράφεται η κινητή και ακίνητη περιουσία του Φεστιβάλ Ελληνικού Κινηματογράφου και στο άλλο η κίνηση των λογαριασμών. Υπεύθυνος για την τήρηση και ενημέρωση των ανωτέρω βιβλίων είναι ο Γραμματέας του Φεστιβάλ Ελληνικού Κινηματογράφου. στ)Τα απολογιστικά στοιχεία του λογαριασμού του Φεστιβάλ Ελληνικού Κινηματογράφου υποβάλλονται στα αρμόδια όργανα του Ελεγκτικού Συνεδρίου για κατασταλτικό έλεγχο μέσα σε δύο μήνες από τη λήξη του οικονομικού έτους σύμφωνα με τις διατάξεις της αποφάσεως του Ελεγκτικού Συνεδρίου αριθμ. 8507/1976 (ΦΕΚ 687/Β/1976). ζ)Στην Υπουργό Πολιτισμού αναθέτουμε τη δημοσίευση και εκτέλεση του παρόντος δ/τος. 13.Ε.δ.57 Κινηματογραφική Βιομηχανία